open-index/open-wikipedia-markdown huggingface dataset:
เบนจี้ โซรอลลา

**เบนจี้ โซรอลลา** (Benjie Sorolla) นักมวยสากลชาวฟิลิปปินส์ เกิดเมื่อ 8 พฤษภาคม พ.ศ. 2524 ที่ เมืองบาโกลอด สถิติการชก 40 ครั้ง ชนะ 22 (น็อค 6) เสมอ 3 แพ้ 15 
## ประวัติ
โซรอลลาขึ้นชกมวยสากลครั้งแรกเมื่อ 9 พฤษภาคม พ.ศ. 2541 ชนะคะแนน อาลี อานีโน ที่ฟิลิปปินส์ จากนั้นขึ้นชกชนะเป็นส่วนใหญ่ เคยไปชกแพ้คะแนนโมฮัมหมัด รัชแมน และอีวาน เคย์ ที่อินโดนีเซีย เมื่อ พ.ศ. 2546  ในปีเดียวกันนี้ โซรอลลาเดินทางมาชกในไทย แพ้คะแนน มานะศักดิ์ ยุทธกิจ จากนั้น ชิงแชมป์ PABA เฉพาะกาลรุ่นไลท์ฟลายเวท แพ้คะแนน คมพยัคฆ์ ป. ประมุข และชนะน็อค แสงเพชร ส.สกุลภัณฑ์ ยก 2 โซรอลลาได้ครองแชมป์เป็นคร้งแรกเมื่อขึ้นชิงแชมป์โลกรุ่นมินิฟลายเวท WBF ที่ว่างเมื่อ 26 กันยายน พ.ศ. 2547 ชนะน็อค เรย์ โอราริส ยก 7 จากนั้น ขึ้นชิงแชมป์ WBO เอเชียรุ่นมินิมัมเวทที่ว่าง ชนะคะแนน แสงเพชร ส.สกุลภัณฑ์ ที่ฟิลิปปินส์ ได้แชมป์มาครอง โซรอลลาขึ้นชิงแชมป์เงารุ่นมินิมัมเวท WBO ที่ว่างอีกเมื่อ 8 ตุลาคม พ.ศ. 2549 ชนะน็อค สำราญศักดิ์ สิงห์มนัสศักดิ์ ยก 2 ได้แชมป์อีกเส้น

หลังจากนั้น โซรอลลาขึ้นชิงแชมป์โลกรุ่นมินิฟลายเวท IBF เมื่อ 23 ธันวาคม พ.ศ. 2549 ที่อินโดนีเซีย ปรากฏว่าเป็นฝ่ายแพ้น็อค มูฮัมหมัด รัชแมน ยก 7 ไม่ได้แชมป์ ต่อมา โซรอลลามาชิงแชมป์ PABA รุ่นมินิมัมเวทเมื่อ 1 สิงหาคม พ.ศ. 2550 แพ้คะแนน พรสวรรค์ ป. ประมุข หลังจากนั้น โซรอลลาชกแพ้รวดตลอด จนหลังจากที่ชกแพ้น็อค เดนเวอร์ กูเอโญ ยก 2 เมื่อ 30 พฤศจิกายน พ.ศ. 2551 โซรอลลาก็แขวนนวมไป

## เกียรติประวัติ
 
* แชมป์เงารุ่นมินิมัมเวท WBF
** ชิง 25 กันยายน 2547 ชนะน็อค เรย์ โอราริส ยก 7 ที่ มะนิลา 
* แชมป์ WBO เอเชียรุ่นมินิมัมเวท
** ชิง 24 กันยายน 2548 ชนะคะแนน แสงเพชร ส.สกุลภัณฑ์ ที่ มะนิลา
* แชมป์เงารุ่นมินิฟลายเวท WBO
** ชิง 8 ตุลาคม 2549 ชนะน็อค สำราญศักดิ์ สิงห์มนัสศักดิ์ ยก 2 ที่ ฟิลิปปินส์ 
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นไลท์ฟลายเวทเมื่อ17 ตุลาคม 2546 แพ้คะแนน คมพยัคฆ์ ป.ประมุข ที่ นครปฐม
** ชิงแชมป์โลกรุ่นมินิฟลายเวท IBF เมื่อ 23 ธันวาคม 2549 แพ้น็อค โมฮัมหมัด รัชแมน ยก 7 ที่ อินโดนีเซีย
** ชิงแชมป์ PABA รุ่นมินิมัมเวทเมื่อ 1 สิงหาคม 2550 แพ้คะแนน พรสวรรค์ ป.ประมุข ที่ กทม.

## อ้างอิง

* สถิติการชก boxrec.com  

หมวดหมู่:นักมวยสากลชาวฟิลิปปินส์รุ่นมินิมัมเวท
หมวดหมู่:นักมวยสากลชาวฟิลิปปินส์รุ่นไลท์ฟลายเวท
หมวดหมู่:แชมป์ WBO เอเชีย
หมวดหมู่:แชมป์เงา WBO
หมวดหมู่:บุคคลจากจังหวัดเนโกรสโอกซีเดนตัล
นาทีแสง

**นาทีแสง** () เป็นหน่วยวัดระยะทาง โดยเทียบกับอัตราเร็วของแสงในสุญญากาศ มีค่าเท่ากับ 17,987,547,480 เมตร 
ตัวอย่างเช่น ระยะห่างจากโลกถึงดวงอาทิตย์ คือระยะทาง 1 หน่วยดาราศาสตร์ (1 A.U.) มีค่าความไกลเท่ากับ 8.317 นาทีแสง เป็นต้น

## อ้างอิง

## ดูเพิ่ม
* ปีแสง

หมวดหมู่:หน่วยความยาว
หมวดหมู่:มาตรดาราศาสตร์
ลัทธิจุลนิยม

thumb|300px |“Dillingen Serra” ประติมากรรมโดย ริชาร์ด เซร์รา
**ลัทธิจุลนิยม** หรือ  **ลัทธิมินิมัลลิสม์** (ภาษาอังกฤษ: Minimalism) คือขบวนการทางศิลปะและการออกแบบโดยเฉพาะจักษุศิลป์และคีตศิลป์ ที่เริ่มราวหลังสงครามโลกครั้งที่สองในศิลปะตะวันตกโดยเฉพาะจักษุศิลป์ของสหรัฐอเมริกา ราวปลายคริสต์ทศศตวรรษ 1960 และ ต้นคริสต์ทศศตวรรษ 1970 งานลัทธิจุลนิยมจะเป็นงานที่ปอกรายละเอียดจนเหลือแต่แก่น ซึ่งมีผลต่องานศิลปะหลายแขนงรวมทั้งจิตรกรรม, ประติมากรรม และคีตกรรม ศิลปินผู้มีบทบาทในขบวนการนี้ก็ได้แก่ โดนัลด์ จัดด์ (Donald Judd), คาร์ล อันเดร (Carl Andre) และ ริชาร์ด เซร์รา (Richard Serra) ลัทธิจุลนิยมเป็นความคิดรากฐานของการลดลง (reductive aspect) ของลัทธิสมัยใหม่ (Modernism) บางครั้งจึงตีความหมายว่าเป็นปฏิกิริยาตอบโต้ ลัทธิสำแดงพลังอารมณ์แนวนามธรรม (Abstract Expressionism) และเป็นสะพานเชื่อมไปยังแนวคิดหลังยุคนวนิยม (Postmodernism)

คำว่า “ลัทธิจุลนิยม” ครอบคลุมไปถึงขบวนการเปลี่ยนแปลงทางดนตรีซึ่งจะใช้การเล่นซ้ำและขยายจากแกนเช่นงานของ สตีฟ ไรค์ (Steve Reich), จอห์น แอดัมส์ (John Adams), ฟิลลิป กลาส (Philip Glass) และ เทอร์รี ไรลีย์ (Terry Riley)

คำว่า “ลัทธิจุลนิยม” มักจะใช้ในภาษาพูดที่หมายถึงสิ่งที่เปลือยจากรายละเอียดต่าง ๆ และบางครั้งก็ใช้บรรยายบทละครที่เขียนโดย ซามูเอล เบคเคท (Samuel Beckett), ภาพยนตร์โดย โรเบิร์ต เบรสซัน (Robert Bresson) และงานเขียนเรื่องเล่าของ เรมอนด์ คาร์เวอร์ (Raymond Carver), งานสถาปัตยกรรมของ ลุดวิก ฟอน เดอร์ โรห์ (Ludwig Mies van der Rohe)  หรือแม้แต่การออกแบบรถยนต์โดย โคลิน แชพแมน (Colin Chapman)

## อ้างอิง

## ดูเพิ่ม
* ศิลปะสมัยใหม่
* ศิลปะตะวันตก 

## แหล่งข้อมูลอื่น

## ตัวอย่างงาน
**''หมายเหตุ:** งานจิตรกรรมหรือประติมากรรมส่วนใหญ่ในหัวข้อนี้เป็นงานที่ยังสงวนลิขสิทธิ์จึงไม่สามารถนำมาแสดงให้ดูในบทความนี้ได้ แต่ถ้าจะดูภาพงานเขียนลักษณะนี้ก็ลิงก์ไปยังรูปได้ตรงหลังชื่อรูป*
* *'“ไม่มีชื่อ”**[http://en.wikipedia.org/wiki/image:Donald_judd.jpg] ประติมากรรม โดย โดนัลด์ จัดด์ ค.ศ. 1990
* **“ระดับทะเล”**[http://en.wikipedia.org/wiki/image:Richard_Serra_Sealevel1.jpg] (Sealevel) ประติมากรรม โดย ริชาร์ด เซร์รา, [[ประเทศเนเธอร์แลนด์]]
* **“ศาลาเยอรมัน”**[http://commons.wikimedia.org/wiki/image:Barcelona_mies_v_d_rohe_pavillon_weltausstellung1999_01.jpg] สถาปัตยกรรม โดยลุดวิก ฟอน เดอร์ โรห์ ค.ศ. 1929,  [[บาร์เซโลนา]]
* **“Memantra”**[http://en.wikipedia.org/wiki/image:Memantra_pic.JPG] ประติมากรรม โดยแฟรงค์ สเตลลา (Frank Stella) 
* **“ Wissenschaftsparks”**[http://commons.wikimedia.org/wiki/image:Wissenschaftspark_02.jpg] สถาปัตยกรรม โดยแดน เฟลวิน (Dan Flavin) 
* **“Lotus Mk 2”'''http://commons.wikimedia.org/wiki/image:LotusMk2.jpg รถยนต์สร้างโดย โคลิน แชพแมน ค.ศ. 1949 จากชาสซิส  Austin 7

## สมุดภาพ


ไฟล์:National Gallery of Art DC 2007ex.jpg|ตึกด้านตะวันออกของพิพิธภัณฑ์ศิลปะแห่งชาติวอชิงตัน ดี.ซี.โดย ไอ.เอ็ม. เป 
ไฟล์:Vietnam Veterans with Washington Monument.jpg|อนุสาวรีย์ทหารผ่านศึกเวียดนาม วอชิงตัน ดี.ซี.โดย มายา ลิน (Maya Lin) 
ไฟล์:St Louis Gateway Arch.jpg|ประตูเซนต์หลุยส์ (Jefferson National Expansion Memorial) โดยสถาปนิกสวีเดน-อเมริกัน แอโร ซาริเน็น (Eero Saarinen)  เซนต์หลุยส์
ไฟล์:Serra, Berlin Curves, Stahl, 1986.jpg|“โค้งเบอร์ลิน” ประเทศเยอรมนี
ไฟล์:Angel of the North-AW.jpg|“เทวดาแห่งภาคเหนือ”โดยแอนโทนี กอร์มลีย์ (Antony Gormley) อังกฤษ


หมวดหมู่:แนวดนตรี
ลัทธิจุลนิยม
ลัทธิจุลนิยม
ลัทธิจุลนิยม
ลัทธิจุลนิยม
ไอ้หนูหมัดเต็มร้อย

**ไอ้หนูหมัดเต็มร้อย** เป็นการ์ตูนญี่ปุ่น วาดโดย เท็ตสึ คึสึโมโต้ ตีพิมพ์ในประเทศญี่ปุ่นโดยสำนักพิมพ์อาคิตะพับลิชชิ่ง ตีพิมพ์ในประเทศไทยโดยสำนักพิมพ์วิบูลย์กิจ

## โครงเรื่อง
อิโซโนะ มังเท็น เด็กม.ปลายตัวเล็ก ผู้ซึ่งถูกรังแกอยู่เป็นประจำ ถูกยุโดยเพื่อนสมัยเด็กให้ไปหัดชกมวย หลังจากที่ไปหัดได้ซักพัก นารูชิมะ ฮิโรโตะ นักมวยฝีมือดีของค่าย และ อาซาบะ เทรนเนอร์ ก็ได้เห็นอาวุธที่พระเจ้าประทานมาให้ที่เรียกว่า หมัดคม

## ตัวละคร
; อิโซโนะ มังเท็น

## รายชื่อตอน

หมวดหมู่:บทความเกี่ยวกับ การ์ตูน ที่ยังไม่สมบูรณ์
หมวดหมู่:การ์ตูนญี่ปุ่นแนวโชเน็ง‎
จริตนิยม

[thumb|200px|ในภาพเขียน “แม่พระพระศอยาว” (Madonna with the Long Neck)-(ค.ศ. 1534-1540) โดย[ปาร์มีจานีโน แมนเนอริสม์แสดงโดยการทำให้สัดส่วนยาวขึ้นซึ่งทำให้มีผลต่อการวางรูปและบิดเบือนทัศนมิติไม่กระจ่างแจ้ง]]

**จริตนิยม** () คือยุคของศิลปะของจิตรกรรม ประติมากรรม สถาปัตยกรรม และการตกแต่ง ที่เริ่มตั้งแต่ยุคฟื้นฟูศิลปวิทยาสมัยทึ่รุ่งเรืองที่สุดราวปี ค.ศ. 1520 จนกระทั่งจดสมัยบาโรก ราวปี ค.ศ. 1600 

ลักษณะของจริตนิยมขึ้นอยู่กับแต่ละบุคคลซึ่งมีอิทธิพลจากหรือมีปฏิกิริยาต่อความกลมกลืนทางอุดมคติที่เกี่ยวข้องกับงานของเลโอนาร์โด ดา วินชี ราฟาเอล และงานสมัยแรก ๆ ของมีเกลันเจโล จริตนิยมเป็นทั้งศิลปะทางความคิดและความสร้างสรรค์แทนที่จะเป็นธรรมชาติ คำว่าจริตนิยมใช้สำหรับจิตรกรกอธิคสมัยหลังที่ทำงานทางตอนเหนือของยุโรปตั้งแต่ปี ค.ศ. 1500 ถึงปี ค.ศ. 1530 โดยเฉพาะในบริเวณแอนต์เวิร์ปในประเทศเบลเยียมปัจจุบัน และงานวรรณกรรมสมัยคริสต์ศตวรรษที่ 17 โดยเฉพาะโคลงกลอน

## ที่มา
“แมนเนอริสม์” มาจากภาษาอิตาลี “maniera” หรือ “style” ซึ่งตรงกับความหมายที่ว่าเป็นการแสดงออกถึงเอกลักษณ์ของศิลปินที่ทำให้ทราบได้ว่าเป็นของใคร  แมนเนอริสม์เป็นศิลปะของการ “ทำขึ้น” ซึ่งตรงกันข้ามกับศิลปะเรอเนซองส์ หรือ บาโรคที่เป็นศิลปะที่เลียนแบบธรรมชาติ การบรรยายลักษณะแมนเนอริสม์เป็นสิ่งที่ไม่ง่ายนัก คำนี้ใช้ครั้งแรกโดยนักประวัติศาสตร์ศิลปะชาวเยอรมันเมื่อต้นคริสต์ศตวรรษที่ 20 เพื่อจัดกลุ่มศิลปะที่จัดไม่ได้มาก่อนของศิลปะอิตาลีในคริสต์ศตวรรษที่ 16 ที่ขาดความกลมกลืนและการวาดอย่างมีกฎเกณฑ์ที่เรารู้จักกันในศิลปะเรอเนซองส์  และเป็นคำที่ใช้จะแตกต่างกันไปตามแต่จะเป็นศิลปินผู้ใดและเป็นลักษณะศิลปะชนิดใด

## สมุดภาพ

ไฟล์:Jacopo Pontormo 036.jpg|“แม่พระและพระกุมารและยอห์นแบปติสต์” โดยจาโกโป ปอนตอร์โม (Jacopo Pontormo) พิพิธภัณฑ์เฮอร์มืทาจ, เซนต์ปีเตอร์สเบิร์ก
ไฟล์:Rosso Fiorentino 002.jpg|“ชะลอร่างจากกางเขน” โดยรอสโซ ฟีโอเรนตีโน (Fiorentino) ที่โวลเทอรา ประเทศอิตาลี
ไฟล์:Giulio Romano - Madonna col Bambino (Madonna Hertz).jpg|“แม่พระและพระกุมาร” โดยจูลีโอ โรมาโน (Giulio Romano) โรม
ไฟล์:Lucrezia Panciatichi by Angelo Bronzino.jpg|“ภาพเหมือนของลูเกรเซีย ปันชีอาตีกี” (Lucrezia Panciatichi) โดยอันเจโล บรอนซีโน (Angelo Bronzino) ค.ศ. 1540 พิพิธภัณฑ์อุฟิซิ, ฟลอเรนซ์, ประเทศอิตาลี
ไฟล์:Ratusz9 zam.JPG|ตึกเทศบาลเมือง Zamość ในประเทศโปแลนด์ โดยแบร์นาร์โด โมรันโด (Bernardo Morando) 


## อ้างอิง

## ดูเพิ่ม
* ยุคฟื้นฟูศิลปวิทยา 
* ศิลปะตะวันตก

หมวดหมู่:จิตรกรรม
หมวดหมู่:ประติมากรรม
หมวดหมู่:ปรัชญาศิลปะ
หมวดหมู่:ศิลปะสมัยใหม่
หมวดหมู่:รูปแบบสถาปัตยกรรม
จอมโจรจอมใจ

**จอมโจรจอมใจ** เป็นหนึ่งในตอนย่อยของชุดชอลิ้วเฮียง ของโกวเล้ง เป็นนิยายแปล ผลงานโดย ว. ณ เมืองลุง ประกอบด้วยตอนพายุทะเลทราย และกลิ่นหอมกลางธารเลือด

หมวดหมู่:วรรณกรรมจีน
กานดา

**กานดา** อาจหมายถึง
* โรงเรียนกานดา โรงเรียนในกรุงเทพมหานคร ตั้งอยู่ในเขตวังทองหลาง
* กานดา (เอ็กซีคิวชั่นแนล) ตัวละครการ์ตูนในเรื่องเอ็กซีคิวชั่นแนล
กระบะทราย

**กระบะทราย** สามารถหมายถึง
*กระบะทราย (การทดลองในวิกิพีเดีย)  กระบะทราย  (หมวดหมู่:กระบะทราย) หน้าสำหรับการร่างบทความ สร้างตาราง ทดลองการจัดวางรูปแบบและหัวข้อ (สำหรับบัญชีผู้ใช้ตามชื่อนั้น)
* กระบะทราย (แมว) กล่องที่บรรจุด้วยทราย ไว้สำหรับให้แมวถ่ายอุจจาระ
* กระบะทราย (สนามเด็กเล่น) เป็นลานขนาดเล็กบรรจุด้วยทราย ไว้ให้เด็กเล่นตามสนามเด็กเล่น
กระบะทราย (แมว)

thumb|กระบะทรายแมว และถุงผลิตภัณฑ์
**กระบะทราย** () เป็นกล่องสำหรับเก็บปัสสาวะหรืออุจจาระของแมว รวมถึง กระต่าย และสัตว์เลี้ยงขนาดเล็กอื่นในบ้าน ใช้สำหรับบ้านที่ไม่สะดวกจะให้สัตว์ออกไปขับถ่ายนอกบ้าน ทรายที่บรรจุจะมีลักษณะร่วนสอดคล้อง และจะมีสารเคมีช่วยดูดซับกลิ่น โดยเมื่อถูกใช้งานไประยะหนึ่ง เจ้าของสัตว์จะนำออกมาทิ้งและเปลี่ยนทรายใหม่ให้แมวใช้

หมวดหมู่:สัตว์
กระบะทราย (สนามเด็กเล่น)

thumb|กระบะทรายและของเล่นในสนามเด็กเล่น
**กระบะทราย** เป็นบริเวณที่เล่นในสนามเด็กเล่น มีลักษณะเป็นกล่องสี่เหลี่ยมหรือวงกลมหรือรูปร่างอื่นที่บรรจุด้วยทราย กระบะทรายใช้ในการเล่นของเด็กเพื่อเพิ่มจินตนากา ในหลายด้าน รวมถึงในการก่อสร้าง วาดลวดลาย รวมถึงการใช้ของเล่นเข้ามาช่วยในการสร้างหรือขุด ไม่ว่า รถตัก พลั่ว หรือ ถังทราย กระบะทรายช่วยให้เด็กเรียนรู้ในลักษณะโลกสามมิตินอกเหนือจากโลกสองมิติที่ใช้ในการวาดภาพบนกระดาษ

ในภาษาอังกฤษ กระบะทรายใช้คำว่า sandpit สำหรับอังกฤษบริติช และ sandbox สำหรับอังกฤษอเมริกัน

## ประวัติ
สวนทรายเยอรมันเป็นสถานที่แห่งแรกที่จัดให้มีการเล่นของเด็ก ๆ ในพื้นที่สาธารณะ "สวนทราย" ของเยอรมันเป็นผลงานที่แยกออกมาจากงานเกี่ยวกับโรงเรียนอนุบาลของ Friedrich Fröbel ใน ค.ศ. 1850 สวนทรายนำเข้าประเทศสหรัฐโดย Marie Elizabeth Zakrzewska เริ่มต้นที่บอสตัน บ้านเกิดของเธอ โดยได้แรงบันดาลใจจากสวนทรายเยอรมันที่เธอสังเกตเห็นขณะเยือนเบอร์ลินในฤดูร้อน ค.ศ. 1885

## อ้างอิง

## แหล่งข้อมูลอื่น

* 
* Example of Wooden Sand Pit / Sand Box

หมวดหมู่:วัยเด็ก
หมวดหมู่:ทราย
หมวดหมู่:ของเล่น
หมวดหมู่:การละเล่น
จาโกโป ปอนตอร์โม

[thumb|260px|“จาโคโป ปอนตอร์โม” จากหนังสือ “[ชีวิตศิลปิน” โดย จอร์โจ วาซารี]]
thumb|220px|พระแม่มารีและพระบุตรกับนักบุญ
thumb|220px|แคพโพนีชาเปล, ซานตาเฟลิชิตา, ฟลอเรนซ์, อิตาลี
thumb|220px|แคพโพนีชาเปล, ซานตาเฟลิชิตา, ฟลอเรนซ์, อิตาลี
thumb|220px|โจเซฟในอียิปต์ (รายละเอียด)
[thumb|220px|[นักบุญแอนโทนี แอ็บบ็อท]]
[thumb|220px|พระแม่มารีและ[นักบุญอลิสซาเบ็ธ]]
[thumb|220px|[นักบุญเควนแต็ง]]
thumb|220px|ภาพเหมือนของชายหนุ่ม
**จาโคโป ปอนตอร์โม** หรือ **ปอนตอร์โม** () (24 พฤษภาคม ค.ศ. 1494 - 2 มกราคม ค.ศ. 1557) เป็นจิตรกรสมัยแมนเนอริสม์ตระกูลฟลอเรนซ์คนสำคัญของประเทศอิตาลีในคริสต์ศตวรรษที่ 16 มีความเชี่ยวชาญทางการเขียนภาพสีน้ำมัน และการเขียนภาพเหมือน ปอนตอร์โมมีชื่อเสียงในการวางตัวแบบเอี้ยวตัว, การบิดเบือนทัศนียภาพ, การใช้สีที่ไม่ใช่ธรรมชาติซึ่งมาจากความเป็นคนที่อยู่นิ่งไม่ได้และเป็นคนมีอารมณ์ที่ทำนายไม่ได้

## ผลงานจนถึง ค.ศ. 1521

### ค.ศ. 1522 - ค.ศ. 1530

### หลัง ค.ศ. 1530

## ดูเพิ่ม
* แมนเนอริสม์
* ศิลปะเรอเนซองส์

หมวดหมู่:บุคคลที่เกิดในปี พ.ศ. 2037
ปอนตอร์โม
ปอนตอร์โม
ปอนตอร์โม
หมวดหมู่:บุคคลจากแคว้นตอสคานา
มาร์ก ซาเลส

**มาร์ก ซาเลส** (Mark Sales) นักมวยสากลชาวฟิลิปปินส์ เกิดเมื่อ 8 พฤษภาคม พ.ศ. 2522 ที่ General Santos City สถิติการชก 59 ครั้ง ชนะ 20 (น็อค 6) เสมอ 3 แพ้ 36 
## ประวัติ
ซาเลสขึ้นชกมวยสากลอาชีพครั้งแรกเมื่อ 25 พฤษภาคม พ.ศ. 2540 แพ้น็อค เอ็ดการ์ ทาฮัด ยก 3 จากนั้น ขึ้นชกชนะเป็นส่วนใหญ่ที่ฟิลิปปินส์ ใน พ.ศ. 2542 ได้เดินทางไปชกที่ญี่ปุ่น แพ้น็อค ซาโตรุ อาเบะ ยกแรก ใน พ.ศ. 2543 ได้เดินทางมาชกในไทย แพ้คะแนน พงษ์ศักดิ์เล็ก ศิษย์คนองศักดิ์ และฟ้าลั่น ศักดิ์กรีรินทร์ ในช่วง พ.ศ. 2544 – 2545 ซาเลสขึ้นชกแพ้รวด จนพ.ศ. 2546 จึงชกชนะคู่ชก และได้มาชกในไทย แพ้คะแนน สด ปูนนกอินทรียิม ใน พ.ศ. 2547 มาชกแพ้คะแนน สายรุ้ง อ.สุวรรณศิลป์ ประมวนศักดิ์ โพธิ์สุวรรณ และแพ้น็อค ชลธาร อ.อุกฤษณ์ ยก 3 นอกจากนั้น ซาเลสได้ขึ้นชกในรายการ 2004 2nd NATIONAL INVITATIONAL PPBL รุ่นจูเนียร์แบนตัมเวท โดยในรอบแปดคนสุดท้าย ชนะคะแนน จิมบอย โรดริเกวซ ส่วนในรอบสี่คนสุดท้ายแพ้คะแนน อีริค บาร์เซโลนา ตกรอบไป 

ซาเลสได้ชิงแชมป์เงารุ่นจูเนียร์แบนตัมเวท WBF ที่ว่างเมื่อ 25 กันยายน พ.ศ. 2547 ซึ่งเป็นฝ่ายชนะคะแนนโดยเทคนิค เซลโซ แดงก๊อด ได้แชมป์ไปครอง จากนั้น ได้ชิงแชมป์ WBO เอเชียรุ่นซูเปอร์ฟลายเวทเมื่อ 3 มิถุนายน พ.ศ. 2548 แพ้คะแนน ประมวนศักดิ์ โพธิ์สุวรรณ และมาชกนอกรอบ แพ้คะแนน พงษ์ศักดิ์เล็ก ศิษย์คนองศักดิ์ ซาเลสมีโอกาสได้ชิงแชมป์อีกครั้งเมื่อ 29 ตุลาคม พ.ศ. 2549 โดยชิงแชมป์ PABA เฉพาะกาลรุ่นเฟเธอร์เวท ที่เกาหลีใต้ และเป็นฝ่ายแพ้คะแนนไป หลังจากนั้น ซาเลสขึ้นชกอีกครั้งเดียวที่เกาหลีใต้ ชนะน็อค แบ ซู-มยุง ยก 2 แล้วหยุดชกไป 5 ปี กลับมาชกอีกครั้งใน พ.ศ. 2554 และยังมาชกในไทย แพ้คะแนน วัชรกฤษ เสนาหาญ ซาเลสขึ้นชกจนถึงพ.ศ. 2557 หลังจากที่มาชิงแชมป์ PABA เฉพาะกาลรุ่นซูเปอร์เฟเธอร์เวทในไทยเมื่อ 10 มกราคม พ.ศ. 2557 แพ้คะแนน เทิดศักดิ์ จันทร์แดงแล้วก็ไม่ได้ขึ้นชกอีก

## เกียรติประวัติ
* แชมป์เงารุ่นจูเนียร์แบนตัมเวท WBF
** ชิง 25 กันยายน 2547 ซึ่งเป็นฝ่ายชนะคะแนนโดยเทคนิค เซลโซ่ แดงก๊อด
** สละแชมป์
* เคยชิงแชมป์ต่อไปนี้แต่ไม่สำเร็จ
** ชิงแชมป์ WBO เอเชียรุ่นซูเปอร์ฟลายเวทเมื่อ 3 มิถุนายน 2548 แพ้คะแนน ประมวนศักดิ์ โพธิ์สุวรรณ ที่ มหาสารคาม
** ชิงแชมป์ PABA รุ่นเฟเธอร์เวทเมื่อ 29 ตุลาคม 2549 แพ้คะแนน คิม จีฮุน ที่ โซล
* ชิงแชมป์ PABA เฉพาะกาลรุ่นซูเปอร์เฟเธอร์เวทเมื่อ 10 มกราคม 2557 แพ้คะแนน เทอดศักดิ์ จันทร์แดง

## อ้างอิง

* สถิติการชก boxrec.com  

หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
หมวดหมู่:นักมวยสากลชาวฟิลิปปินส์รุ่นเฟเธอร์เวท
หมวดหมู่:นักมวยสากลชาวฟิลิปปินส์รุ่นซูเปอร์เฟเธอร์เวท
หมวดหมู่:บุคคลจากเฮเนรัลซันโตส
เชอร์วิน ปาโร

**เชอร์วิน ปาโร** () นักมวยสากลชาวฟิลิปปินส์ เกิดเมื่อ 13 กุมภาพันธ์ พ.ศ. 2526 ที่ Mandaue City สถิติการชก 26 ครั้ง ชนะ 18 (น็อค 9) เสมอ 1 แพ้ 7 

## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์ฟลายเวทเมื่อ 29 กันยายน พ.ศ. 2546 แพ้น็อค คมฤทธิ์ 3เคแบตเตอรี่ ยก 5 ที่ กทม.
** ชิงแชมป์ WBO เอเชียรุ่นจูเนียร์แบนตัมเวทเมื่อ 28 ตุลาคม 2547 แพ้คะแนน ประมวนศักดิ์ โพธิ์สุวรรณ ที่ อุตรดิตถ์

## อ้างอิง

* สถิติการชก boxrec.com  

หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
หมวดหมู่:บุคคลจากจังหวัดเซบู
กวางทองน้อย ศิษย์อำนวย

**กวางทองน้อย ศิษย์อำนวย** สถิติการชก 4 ครั้ง ชนะ 1 แพ้ 3

## เกียรติประวัติ
* แชมป์ประเทศไทยรุ่นแบนตัมเวท
** ชิง 14 กรกฎาคม 2528 ชนะคะแนน แดงเหนือ เกียรติอรดี
** เสียแชมป์ 9 กรกฎาคม 2529 แพ้น็อค เขาค้อ แกแล็คซี่ ยก 4
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นแบนตัมเวทเมื่อ 25 มิถุนายน 2527 แพ้น็อค เนปตาลี อลามัก (ฟิลิปปินส์) ยก 2 ที่ กทม.
** ชิงแชมป์ OPBF รุ่นแบนตัมเวทเมื่อ 3 มกราคม 2529 แพ้น็อค กัง กิยุล (เกาหลีใต้) ยก 2 ที่ เกาหลีใต้

## อ้างอิง

* สถิติการชก boxrec.com 

หมวดหมู่:นักมวยสากลชาวไทยรุ่นแบนตัมเวท
เอ็นเยื่อระหว่างกระดูก

**เอ็นเยื่อระหว่างกระดูก** () เป็นแผ่นของเนื้อเยื่อเส้นใย (fibrous tissue) ที่มีความกว้างและบาง ทำหน้าที่แบ่งกระดูกหลายชิ้นในร่างกาย เป็นองค์ประกอบที่สำคัญของข้อต่อหลายชิ้น

เอ็นเยื่อระหว่างกระดูกในร่างกายมนุษย์ได้แก่
* เอ็นเยื่อระหว่างกระดูกของปลายแขน (Interosseous membrane of the forearm)
* เอ็นเยื่อระหว่างกระดูกของขา (Interosseous membrane of the leg)

## แหล่งข้อมูลอื่น
*  
* 

หมวดหมู่:ระบบโครงกระดูก
รายการ (แก้ความกำกวม)

**รายการ** สามารถหมายถึง
* รายการโทรทัศน์ (television program)
* รายการวิทยุ (radio pragram)
* รายการอาหาร (restaurant menu)

## คอมพิวเตอร์
* รายการ (โครงสร้างข้อมูล) (list)
** รายการแถวลำดับ (array list)
** รายการโยง (linked list)
* รายการเลือก (computer menu)
** แถบรายการเลือก (menu bar)
** รายการเลือกตามบริบท (context menu)
* รายการเปลี่ยนแปลง (transaction)

## ดูเพิ่ม
* เมนู
รายการ (โครงสร้างข้อมูล)

**รายการ** () เป็นแบบชนิดข้อมูลนามธรรมประเภทหนึ่ง ซึ่งมีลักษณะการเรียงแบบต่อเนื่องไปเป็นลำดับ ข้อมูลจะมีลำดับก่อนหลังกันคล้ายเวกเตอร์ ตัวอย่างของรายการเช่น การเรียงลำดับตัวอักษร A,B,C,... ซึ่งบอกตัวก่อนหน้าและหลังตัวอักษรใด ๆ ได้

**รายการ** เป็นประเภทข้อมูลพื้นฐานในรูปแบบหนึ่ง ซึ่งจำลองการเรียงลำดับของหน่วยความจำได้อย่างดีคล้ายแถวลำดับ

## จุดเด่นของรายการ
รายการมักจะทำมาเพื่อให้เพิ่มลดข้อมูลได้ง่าย หรือเพื่อให้เกิดความสอดคล้องในข้อมูลที่ตำแหน่งมีความสำคัญ (เช่นการเก็บเลขที่เป็นลำดับ หรือการเก็บเวกเตอร์ซึ่งสลับตำแหน่งกันไม่ได้) เป็นต้น
## บริการที่มักจะมี
* การเพิ่ม การลบ และค้นหาสมาชิกตามดัชนี (Index)
* การเพิ่ม การลบ และค้นหาสมาชิกตามลำดับก่อนหลัง (Sequential)
* การหาดัชนีของสมาชิกใด ๆ
* การสร้างตัวแจงย้ำสำหรับสมาชิกใด ๆ

## ความเร็วที่ใช้ในการทำงาน
ความเร็วที่ใช้ในการทำงานของบริการขึ้นอยู่กับการเลือกใช้โครงสร้างข้อมูลที่เหมาะสม หากใช้แถวลำดับในการทำรายการ การค้นหาแบบดัชนีอาจใช้ความเร็วเป็น O (1) แต่การค้นหาแบบไล่หาสมาชิกโดยใช้โปรแกรมวนซ้ำทำให้ต้องใช้เวลา 
<math>O(n)</math>

## โครงสร้างข้อมูลที่เป็นรายการ
* รายการแถวลำดับ
* รายการโยง

## ดูเพิ่ม
* เวกเตอร์
* แถวลำดับ
* ลำดับ
* ดัชนี

หมวดหมู่:แบบชนิดข้อมูลนามธรรม
หมวดหมู่:Composite data types
หมวดหมู่:ชนิดข้อมูล
วาริสเตอร์

thumb|วาริสเตอร์

**วาริสเตอร์ ** () เป็นอุปกรณ์สารกึ่งตัวนำอีกชนิดหนึ่งที่สามารถเปลี่ยนแปลงค่าความต้านทานได้ตามระดับแรงดันไฟฟ้า การทำงานของวาริสเตอร์คล้ายกับซีเนอร์ไดโอด คือ เมื่อแรงดันไฟฟ้าสูงกว่าค่าที่กำหนดมันจะยอมให้กระแสไหลผ่านตัวมันเองได้ ยังส่งผลให้สามารถรักษาระดับของแรงดันไฟฟ้าให้อยู่ในสภาพปกติ วาริสเตอร์ชนิดนี้เรามักจะเรียกว่า วีดีอาร์ (VDR : Voltage Dependent Resistor) และมีบางชนิดที่มีลักษณะการทำงานคล้ายกับไดโอดแต่จุดทำงานจะสูงตามที่กำหนด

การใช้วาริสเตอร์จะใช้เป็นวงจรป้องกันอุปกรณ์ต่างๆ ไม่ให้ได้รับความเสียหาย เมื่อกระแสไฟฟ้าหรือแรงดันไฟฟ้าในวงจรเกิดการเปลี่ยนแปลงสูงขึ้น โดยวาริสเตอร์จะทำหน้าที่แบ่งกระแสไฟฟ้าหรือลดแรงดันไฟฟ้า เมื่อกระแสไฟฟ้าหรือแรงดันไฟฟ้ามากเกินปกติ มิฉะนั้นวงจรอาจเกิดการเสียหายได้.

หมวดหมู่:อุปกรณ์ไฟฟ้า
หมวดหมู่:อุปกรณ์สารกึ่งตัวนำ
หมวดหมู่:อุปกรณ์อิเล็กทรอนิกส์
รหัสอักขระ

**รหัสอักขระ** (character encoding) หรือ **ชุดอักขระ** (character set) หมายถึงสัญลักษณ์ ที่กำหนดให้ใช้เป็นรหัสแทนอักขระ หรือมีความหมายอย่างใดอย่างหนึ่งตามที่มีการตกลงกันไว้ เป็นต้นว่า ตารางรหัสแอสกี (ASCII table) และรหัสเอ็บซีดิก (EBCDIC) โปรแกรมสำเร็จบางโปรแกรมใช้รหัสเหล่านี้ผสมกับตัวอักขระบางตัวเป็นรหัสคำสั่งให้เป็นการขีดเส้นใต้  หรือ ทำตัวเอน เป็นต้น
ชุดอักษร DejaVu

250px|thumb|right|ตัวอย่างอักษรจาก DejaVu

**ชุดอักษร DejaVu** () เป็นชุดตัวอักษรหรือไทป์เฟซที่ดัดแปลงมาจาก Bitstream Vera โดยเพิ่มแบบตัวอักขระอื่นๆ นอกเหนือจากตัวอักษรภาษาละติน โดยครอบคลุมตัวอักษรของภาษาต่างๆ ตามมาตรฐานยูนิโคด เพื่อให้เป็นฟอนต์ที่ครอบคลุมจำนวนภาษาให้มากที่สุดเท่าที่เป็นไปได้

ชุดอักษร DejaVu ยังเปิดรับไทป์เฟซของภาษาอื่นๆ เพิ่มเติมอยู่เรื่อยๆ (ปัจจุบันยังไม่มีภาษาไทย) ปัจจุบัน DejaVu ถูกใช้เป็นฟอนต์ปริยายในลินุกซ์ดิสทริบิวชันหลายตัว

ชุดอักษร DejaVu ประกอบด้วยชนิดอักษรมาตรฐาน Serif, Sans-serif, Monospace และชนิด Serif Condensed กับ Sans Condensed ที่ยังอยู่ในระยะทดลองใช้

## แหล่งข้อมูลอื่น
* เว็บไซต์ของ DejaVu

หมวดหมู่:ไทป์เฟซ
เอ็นเยื่อระหว่างกระดูกของปลายแขน

**เอ็นเยื่อระหว่างกระดูกของปลายแขน** (interosseous membrane of the forearm) เป็นแผ่นเส้นใยที่เชื่อมระหว่างกระดูกเรเดียส (radius) และกระดูกอัลนา (ulna) เป็นโครงสร้างหลักของข้อต่อชนิดแผ่นเยื่อคั่นเรดิโออัลนา (radio-ulnar syndesmosis) ซึ่งเป็นข้อต่อระหว่างกระดูกทั้งสองชิ้นนี้

เอ็นเยื่อระหว่างกระดูกของปลายแขนแบ่งพื้นที่ของปลายแขนออกเป็นพื้นที่ด้านหน้า (anterior compartment) และด้านหลัง (posterior compartment) เป็นบริเวณที่ยึดเกาะของกล้ามเนื้อในปลายแขน และส่งผ่านแรงจากกระดูกเรเดียส ไปยังกระดูกอัลนา ไปยังกระดูกต้นแขน (humerus)

## ดูเพิ่ม
* เส้นประสาทแอนทีเรียร์อินเตอร์ออสเซียส (Anterior interosseous nerve)
* หลอดเลือดแดงแอนทีเรียร์อินเตอร์ออสเซียส (Anterior interosseous artery)
* เส้นประสาทโพสทีเรียร์อินเตอร์ออสเซียส (Posterior interosseous nerve)
* หลอดเลือดแดงโพสทีเรียร์อินเตอร์ออสเซียส (Posterior interosseous artery)
* หลอดเลือดแดงคอมมอนอินเตอร์ออสเซียส (Common interosseous artery)
* หลอดเลือดแดงรีเคอร์เรนท์อินเตอร์ออสเซียส (Recurrent interosseous artery)

อ็เนเยื่อระหว่างกระดูกของปลายแขน
ชัตเตอร์ แรงอาฆาต ภาพวิญญาณสยอง

**ชัตเตอร์ แรงอาฆาต ภาพวิญญาณสยอง** () เป็นภาพยนตร์อเมริกันแนวสยองขวัญ ที่ออกฉายในปี พ.ศ. 2551 ที่ดัดแปลงจากภาพยนตร์ไทยเรื่อง "*[[ชัตเตอร์ กดติดวิญญาณ]]*" กลับมาสร้างใหม่ กำกับโดยผู้กำกับชาวญี่ปุ่น มาซายูกิ โอจิไอ นำแสดงโดย โจชัว แจ็กสัน, เรเชล เทย์เลอร์ และเมงูมิ โอกินะ

เนื้อหาของภาพยนตร์เรื่องนี้ได้รับการจัดอยู่ในระดับพีจี-13 ในสหรัฐอเมริกา

## โครงเรื่อง
เนื้อเรื่องได้กล่าวถึง **เบนจามิน ชอว์** หรือ **เบน** (โจชัว แจ็กสัน) ช่างภาพหนุ่ม ที่ได้เดินทางไปกรุงโตเกียว ประเทศญี่ปุ่น เพื่อทำงานถ่ายภาพแฟชั่นที่มีเงินตอบแทนจำนวนมาก และถือโอกาสฉลองดื่มน้ำผึ้งพระจันทร์กับ **เจน ชอว์** หรือ **เจน** (เรเชล เทย์เลอร์) ภรรยาใหม่ของเขา

เบนเคยมาทำงานในญี่ปุ่นมาก่อนและพูดภาษาญี่ปุ่นได้คล่อง ที่นี่เขาได้พบปะเพื่อนเก่าที่ไม่ได้พบหน้ากันมานาน ต่างกับเจนที่ไม่เคยเดินทางมาที่ญี่ปุ่นเลย และมีปัญหากับการปรับตัวให้เข้ากับวิถีชีวิตของญี่ปุ่นค่อนข้างมาก 

วันหนึ่ง ระหว่างทางที่ขับรถไปยังภูเขาไฟฟูจิ รถของเบนและเจนได้ชนกับสตรีผู้หนึ่งที่ปรากฏตัวกลางวิถีของรถอย่างกะทันหัน หลังจากที่ทั้งคู่ตั้งสติได้ และลงไปตรวจดูผู้ได้รับบาดเจ็บ พวกเขากลับไม่พบร่องรอยของสตรีผู้นั้น หลังจากนั้น พวกเขาก็เดินทางกลับกรุงโตเกียว เพื่อถ่ายภาพตามที่ได้รับมอบหมาย

หลังจากเสร็จภารกิจ เบนก็ได้พบกับปรากฏการณ์ประหลาดอีกครั้ง เมื่อภาพถ่ายผลงานของเขาปรากฏหมอกสีขาวรูปร่างคล้ายมนุษย์อยู่ลาง ๆ เมื่อเจนพบเข้าก็สันนิษฐานว่า ร่างนั้นน่าจะเป็นวิญญาณของเหยื่อที่ถูกรถของพวกเขาชนในอุบัติเหตุครั้งนั้น 

ด้วยความกลัวปรากฏการณ์ดังกล่าว ทั้งคู่จึงออกสืบหาที่มาของมัน จนได้เรียนรู้ว่าเรื่องลึกลับบางเรื่องก็ไม่ควรยุ่งเกี่ยว

## ตัวละครและนักแสดง

## การผลิต
thumb|223px|ภาพบางส่วนจากภาพยนตร์ - โจชัว แจ็กสัน ในบทบาทของ เบนจามิน ชอว์
ภาพยนตร์เรื่องนี้ผลิตโดย บริษัท เวอร์ติโก เอนเตอร์เทนเมนต์ บริษัท นิวรีเจนซี โปรดักชัน และบริษัท ออซลา พิคเจอร์ส จำกัด และจัดจำหน่ายโดย บริษัท ทเวนตีท์เซนจูรีฟอกซ์

เนื้อเรื่องของภาพยนตร์สร้างจากการนำภาพยนตร์ไทยปี พ.ศ. 2548 เรื่อง "ชัตเตอร์ กดติดวิญญาณ" ผลงานการกำกับของ บรรจง ปิสัญธนะกูล และภาคภูมิ วงศ์ภูมิ กลับมาสร้างใหม่ โดย รอย ลี ผู้อำนวยการสร้างภาพยนตร์เรื่องนี้ ได้ทำสถิติซื้อลิขสิทธิ์จากจีเอ็มเอ็ม ไท หับ (จีทีเอช) บริษัทเจ้าของลิขสิทธิ์ เป็นจำนวนเงิน 1 ล้านดอลลาร์สหรัฐ ซึ่งถือเป็นค่าลิขสิทธิ์ที่สูงที่สุดในการซื้อภาพยนตร์จากทวีปเอเชียไปสร้างใหม่เป็นภาพยนตร์อเมริกัน ทำลายสถิติค่าลิขสิทธิ์ประมาณ 5 แสนดอลลาร์สหรัฐของภาพยนตร์ญี่ปุ่น ปี พ.ศ. 2541 เรื่อง "ริงงุ" ที่ถูกนำไปสร้างใหม่เป็นภาพยนตร์เรื่อง "เดอะริง คำสาปมรณะ" (The Ring) เมื่อปี พ.ศ. 2545

การถ่ายทำเริ่มต้น ณ กรุงโตเกียว ประเทศญี่ปุ่น เมื่อวันที่ 12 มีนาคม 2550 ซึ่งล่าช้ากว่ากำหนดการเดิมที่เคยกำหนดไว้ในช่วงเดือนกุมภาพันธ์ของปีเดียวกัน

ภาพยนตร์ได้รับการฉายรอบปฐมทัศน์เมื่อวันที่ 21 มีนาคม 2551 ในสหรัฐอเมริกา และวันที่ 20 มีนาคม 2551 ในประเทศไทย

## อ้างอิง

## แหล่งข้อมูลอื่น
* 
* 
* 
* 
* 

หมวดหมู่:ภาพยนตร์อเมริกัน
หมวดหมู่:ภาพยนตร์อเมริกันที่สร้างใหม่จากภาพยนตร์ไทย
หมวดหมู่:ภาพยนตร์อเมริกันที่ออกฉายในปี พ.ศ. 2551
หมวดหมู่:ภาพยนตร์ที่กำกับโดย โอะจิไอ มะซะยุกิ
หมวดหมู่:ภาพยนตร์สยองขวัญ
หมวดหมู่:ภาพยนตร์ผี
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ที่มีฉากในโตเกียว
ปลานีออน

**ปลานีออน** หรือ **ปลานีออนเตตร้า** (อังกฤษ: neon, neon tetra; ชื่อวิทยาศาสตร์: *Paracheirodon innesi*) เป็นปลาน้ำจืดขนาดเล็กชนิดหนึ่ง ในวงศ์ปลาคาราซิน 

## ข้อมูลทั่วไป
เป็นปลาขนาดเล็กที่มีนิสัยชอบอยู่รวมเป็นฝูงใหญ่ในระดับกลางน้ำในป่าดิบชื้นที่มีไม้น้ำหนาแน่นในภาคตะวันออกเฉียงใต้ของโคลอมเบีย, ภาคตะวันออกของเปรู, และทางภาคตะวันตกของบราซิล มีรูปทรงยาวรี คล้ายเม็ดข้าวสาร ตาโต มีครีบบางใสยาวพอประมาณทั้ง 7 ครีบ (ครีบว่าย 2 ครีบท้อง 2 ครีบกระโดง 1 ครีบทวาร 1 ครีบหาง 1) มีครีบไขมันขนาดเล็ก ที่โคนหาง ลำตัวมีเกล็ดขนาดเล็กมันวาวปกคลุมทั้งตัว โดยที่ส่วนหลังจะสีเหลือบเขียวมะกอก มีเส้นเรืองแสงสีเขียวอมฟ้าพาดตั้งแต่จมูกผ่านลูกตายาวไปสุดที่ครีบไขมัน อันเป็นที่มาของชื่อ ปลานีออน ส่วนท้องเป็นสีขาวเงิน หลังจากช่องท้องไปถึงโคนหางมีสีแดงสด ขนาดโตเต็มที่ไม่เกิน 1 นิ้ว

## การเลี้ยงเป็นปลาสวยงาม

ด้วยความสวยงามจึงนิยมเลี้ยงเป็นปลาสวยงามอีกชนิดหนึ่ง ที่มีทั้งการส่งออกจากอเมริกาใต้ และเพาะขยายพันธุ์ได้ในหลายประเทศ เช่น อินโดนีเซีย, สิงคโปร์, ไทย เป็นต้น อุณหภูมิที่เหมาะสมของปลานีออนคือไม่เกิน 30 องศาเซลเซียส ปลานีออนจะมีนิสัยรักสงบ สามารถเลี้ยงเป็นฝูงได้ ทั้งยังสามารถเลี้ยงร่วมกับปลาอื่น ๆ ที่มีขนาดไล่เลี่ยกันได้อีกด้วย แต่ปลานีออนจะมีนิสัยขี้ตื่น ชอบกระโดด ดังนั้นสำหรับการเลี้ยงในตู้จึงควรจะมีฝาปิดให้มิดชิดด้วยเพื่อกันการที่ปลานีออนจะกระโดดออกมาตายนอกตู้ หากเป็นไปได้ ควรมีสถานที่ซ่อนเวลาที่ปลานีออนตกใจ ด้วยการหาขอนไม้, หิน หรือพรรณไม้น้ำมาเป็นที่ซ่อน

## การเพาะขยายพันธุ์
ปลานีออนเป็นปลาอีกชนิดหนึ่งที่สามารถเพาะขยายพันธุ์ได้ในตู้เลี้ยง โดยใช้อัตราส่วนตัวผู้ 2–3 ต่อตัวเมีย 1 ตัว โดยปลาที่พร้อมที่จะผสมพันธุ์จะเห็นพฤติกรรมปลาตัวผู้ว่ายเคลียคลอตัวเมียอยู่ตลอดเวลา ซึ่งปลาที่มีพฤติกรรมเช่นนี้ควรแยกออกมาไว้ในตู้ที่จะใช้เพาะขยายพันธุ์

ตู้ที่ใช้สามารถใช้ตู้ขนาดเล็ก เพียงความกว้าง 20 หรือ 24 นิ้วก็สามารถใช้ได้ พื้นตู้อาจเป็นพื้นโล่งหรือมีสาหร่ายหรือสาหร่ายเทียมหรือเชือกฟางฝอยวางที่พื้นก้นตู้เพื่อป้องกันปลากินไข่ตัวเอง นำปลาชุดที่ไล่ผสมพันธุ์แยกออกมาปล่อยไว้ เมื่อปลาชินกับสถานที่อยู่และตัวเมียไข่สุกเต็มที่ ปลาจะวางไข่เม็ดลักษณะใสเม็ดขนาดเล็กหล่นลงมามากมาย เมื่อปลาวางไข่หมดแล้ว อาจนำเพศผู้ไปรวมฝูงดังเดิมแล้วนำตัวเมียแยกไว้พักฟื้นต่างหาก 1–2 วันก่อนปล่อยกลับไปรวมฝูงดังเดิม ไข่จะใช้เวลาฟักเป็นตัวราว 3 วัน ลูกปลาที่เกิดใหม่มีขนาดจิ๋วคล้ายเส้นด้าย อนุบาลลูกปลาด้วยอาหารขนาดเล็กหรือไรน้ำขนาดจิ๋ว เมื่อปลามีอายุได้ 3–6 เดือนก็พร้อมที่จะผสมพันธุ์ 

## อ้างอิง
* ข้อมูลปลานีออนในเว็บไซต์นายเก๋า

## แหล่งข้อมูลอื่น
* รูปและข้อมูลปลานีออน

นีออน
หมวดหมู่:ปลาตู้
หมวดหมู่:ปลาทวีปอเมริกาใต้
หมวดหมู่:ปลาน้ำจืด
หมวดหมู่:ปลาเตตร้า
บริจิตแห่งสวีเดน

**นักบุญบริจิตแห่งสวีเดน** () เมื่อแรกเกิดชื่อ Birgitta Birgersdottir เป็นนักบวชคาทอลิกในคณะชั้นสามของนักบุญฟรังซิส เกิดราว ค.ศ. 1302 หรือ 1303 ที่ประเทศสวีเดน และเสียชีวิตเมื่อวันที่ 7 ตุลาคม ค.ศ. 1373   ที่กรุงโรม รัฐสันตะปาปา เป็นรหัสยิกและผู้ก่อตั้ง “คณะบริจิตติน” (Bridgettine Order) 

นักบุญบริจิตได้เห็นนิมิตการประสูติของพระเยซู ซึ่งมีอิทธิพลต่อการสร้างงานศิลปะเกี่ยวกับการกำเนิดของพระเยซูเป็นอันมาก

## ข้อมูลเพิ่มเติม
[thumb|left|Geertgen tot Sint Jans ราวปี ค.ศ.  1490 จากการจัดองค์ประกอบโดย[ฮูโก ฟาน เดอร์ โกส์ราวปี ค.ศ.  1470 ซึ่งมีอิทธิพลมาจากการมองเห็นของนักบุญบริจิตแห่งสวีเดน แสงส่องออกจากพระเยซู คนเลี้ยงแกะอยูบนเนินพร้อมกับทูตสวรรค์ที่มาปรากฏตัว]]

หมวดหมู่:บุคคลที่เกิดในปี พ.ศ. 1846
หมวดหมู่:นักบุญชาวสวีเดน
หมวดหมู่:นักบุญคณะฟรันซิสกัน
หมวดหมู่:นักบุญในคริสต์ศตวรรษที่ 14
หมวดหมู่:ผู้ก่อตั้งคณะนักบวชคาทอลิก
หมวดหมู่:สมาชิกคณะชั้นสามของนักบุญฟรังซิส
หมวดหมู่:นักเขียนชาวสวีเดน
นักบุญโยเซฟ

**โยเซฟ** ( *Yosef*) ชาวคาทอลิกเรียกว่า**นักบุญยอแซฟ** เป็นนักบุญในศาสนาคริสต์ เกิดเมื่อประมาณคริสต์ศตวรรษที่ 1  และเสียชีวิตในคริสต์ศตวรรษเดียวกัน ที่เมืองนาซาเร็ธในประเทศอิสราเอลปัจจุบัน นักบุญโยเซฟสืบสายมาจากตระกูลกษัตริย์ดาวิด คัมภีร์พันธสัญญาใหม่ระบุว่าเป็นสามีของนางมารีย์ซึ่งเป็นมารดาพระเยซู นักบุญโยเซฟมิใช่บิดาตามเชื้อสายของพระเยซู กล่าวว่าพ่อของนักบุญโยเซฟชื่อยาโคบ แต่ตามหลักฐานของพระวรสารนักบุญลูกา กล่าวว่าพ่อของนักบุญโยเซฟชื่อเฮลี พระวรสารในสารบบไม่ได้ระบุวันและสถานที่เกิดและตายของโยเซฟ เท่าที่ทราบโยเซฟอยู่ที่เมืองนาซาเรธ ใน กาลิลี อยู่ที่เบธเลเฮม ในแคว้นยูเดียเป็นเวลาอีกสองปี และถูกบังคับให้ลี้ภัยไปอยู่อียิปต์อีกระยะหนึ่ง แม้ว่า “พระวรสารสหทรรศน์”  จะไม่ได้กล่าวถึงอายุของโยเซฟแต่จากเอกสารอื่น ๆ โยเซฟเป็นพ่อหม้ายลูกติดเมื่อแต่งงานกับมารีย์ และมารีย์เป็นหม้ายเมื่อพระเยซูออกเทศนาและเมื่อพระเยซูทรงรับพระทรมาน ฉะนั้นจึงสันนิษฐานว่าโยเซฟเสียชีวิตก่อนที่พระเยซูจะสิ้นพระชนม์

อาชีพของโยเซฟตามที่บรรยายในพระวรสารว่าเป็น τεκτων, ภาษากรีกหมายถึงช่างแต่ในศาสนาคริสต์ถือกันว่าโยเซฟเป็นผู้ทำงานกับไม้หรือช่างไม้ แต่ในภาษาอังกฤษปัจจุบันใช้คำว่า “wagon” หรือ “stand-user” หรือช่างทำเฟอร์นิเจอร์ซึ่งเหมาะกับความหมายในภาษากรีกมากกว่า  นอกเหนือจากนั้นแล้วพระวรสารก็มิได้กล่าวถึงโยเซฟ และไม่มีบทพูด มิได้บอกสถานที่เกิดและสถานที่เสียชีวิต และเวลาต่างที่เกี่ยวกับโยเซฟก็แตกต่างกัน บางครั้งก็จะกล่าวว่าอายุมากกว่ามารีมาก และบางครั้งก็เพียงไม่กี่ปี บางวรสารกล่าวว่าโยเซฟเป็นพ่อหม้ายลูกติดเมื่อแต่งงานกับมารีย์จึงมีความสามารถในการวิเคราะห์บทพูดที่คู่สนทนาคิดเอาไว้ได้อย่างแม่นยำ ในพระวรสารกล่าวถึงโยเซฟเมื่อพระเยซูไปเยรูซาเลมเมื่ออายุสิบสองปี แต่ไม่มีอะไรที่กล่าวถึงโยเซฟหลังจากนั้น เอกสารเกี่ยวกับเวลาเสียชีวิตไม่ชัดเจนแต่เมื่อพระเยซูออกเทศนามารีย์ก็เป็นหม้ายแล้ว  

ในนิกายโรมันคาทอลิกถือว่านักบุญโยเซฟเป็นนักบุญองค์อุปถัมภ์กรรมกรและมีวันสมโภชหลายวัน และในปี ค.ศ. 1870 สมเด็จพระสันตะปาปาปิอุสที่ 9 ประกาศให้นักบุญโยเซฟและนักบุญเปโตรเป็นนักบุญองค์อุปถัมภ์ของศาสนจักรคาทอลิกทั้งหมด นอกจากนั้นโยเซฟยังเป็นนักบุญองค์อุปถัมภ์เมืองและประเทศหลายเมืองและหลายประเทศ

## อ้างอิง

## ดูเพิ่ม
* เซนต์ 
* มารีย์ (มารดาพระเยซู) 
* พระเยซู 
* การประสูติของพระเยซู 


หมวดหมู่:บุคคลในคัมภีร์ไบเบิล
หมวดหมู่:นักบุญจากแผ่นดินศักดิ์สิทธิ์
หมวดหมู่:นักบุญในคริสต์ศตวรรษที่ 1
หมวดหมู่:นักบุญจากพันธสัญญาใหม่
โยเซฟ
นักบุญเจอโรม

**นักบุญเจอโรม** หรือ **นักบุญเยโรม** (; ; ) เป็นบาทหลวงชาวโรมัน เกิดเมื่อประมาณปี ค.ศ. 347 ที่หมู่บ้านสไตรดอน บริเวณดัลเมเชีย  และเสียชีวิตเมื่อประมาณวันที่ 30 กันยายน ปี ค.ศ. 420 ที่เบธเลเฮม แคว้นยูเดีย (ปัจจุบันประเทศอิสราเอล) นักบุญเจอโรมเป็นที่รู้จักกันในผลงานการแปลคัมภีร์ไบเบิลจากภาษากรีกและภาษาฮีบรูเป็นภาษาละติน นอกจากนั้นนักบุญเจอโรมยังเป็นนักป้องกันคริสต์ศาสนา (Christian apologist) คัมภีร์ไบเบิลฉบับของนักบุญเจอโรม หรือที่เรียกว่า “Vulgate” ยังเป็นคัมภีร์ฉบับสำคัญของคริสตจักรโรมันคาทอลิก นักบุญเจอโรมได้รับการประกาศเป็นนักบุญและเป็นนักปราชญ์แห่งคริสตจักร  นอกจากนั้นนักบุญเจอโรมก็ยังเป็นนักบุญในคริสตจักรออร์ทอดอกซ์และรู้จักกันในชื่อ “St. Jerome of Stridonium” หรือ “Blessed Jerome” (“Blessed” คนละความหมายกับ “บุญราศี” ที่ใช้กันทางตะวันตก)

ในทางศิลปะของโรมันคาทอลิกนักบุญเจอโรมเป็นองค์อุปถัมภ์นักเทววิทยา จะเป็นรูปคาร์ดินัลเคียงข้างนักบุญออกัสตินแห่งฮิปโป  นักบุญแอมโบรสแห่งมิลาน และสมเด็จพระสันตะปาปาเกรกอรีที่ 1 บางครั้งรูปนักบุญเจอโรมก็จะเป็นชายที่เกือบไม่มีเสี้อผ้าบนร่างกายอย่างนักพรต anchorite และมีเพียงกางเขน หัวกะโหลก คัมภีร์ไบเบิล และหมวกคาร์ดินัลสีแดงหรือเครื่องหมายอย่างใดอย่างหนึ่งที่แสดงฐานะว่าเป็นคาร์ดินัล ในห้องแคบ ๆ ที่อาศัย บางครั้งก็จะมีสิงโตในรูปด้วยเพราะมีตำนานว่านักบุญเจอโรมช่วยถอนหนามที่ตำอุ้งเท้าสิงห์โตออก และบางครั้งก็จะมีนกฮูกซึ่งเป็นสัญลักษณ์ของความมีปัญญา เครื่องเขียนหรือทรัมเป็ตแห่งการพิพากษาครั้งสุดท้ายก็เป็นสัญลักษณ์อีกอย่างหนี่งที่ใช้

## อ้างอิง

## ดูเพิ่ม
* นักปราชญ์แห่งคริสตจักร 

## สมุดภาพ

 
ภาพ:Albrecht Dürer 012.jpg|ภาพโดย อัลเบรชท์ ดือเรอร์เป็น นักบุญเจอโรมแต่งตัวอย่างนักพรต มีสิงห์โต, หนังสือ และ หมวกคาร์ดินัล
ภาพ:Andrea Mantegna Hieronymus.jpg|“นักบุญเจอโรมในป่า”ราว ค.ศ. 1448-1451 โดย อันเดรอา มันเตญญา
ภาพ:CaravaggioJeromeValletta.jpg|“นักบุญเจอโรม”โดย การาวัจโจ
ภาพ:Marinus van Reymerswaele - St. Jerome in his study.jpg|“นักบุญเจอโรม”กับหัวกะโหลกและหนังสือโดย Marinus Claesz. van Reymerswaele



หมวดหมู่:นักบุญชาวโรมัน
หมวดหมู่:นักบุญในคริสต์ศตวรรษที่ 5
หมวดหมู่:นักปราชญ์แห่งคริสตจักร
หมวดหมู่:ปิตาจารย์แห่งคริสตจักร
ออกัสตินแห่งฮิปโป

**นักบุญออกัสตินแห่งฮิปโป** () เกิดเมื่อวันที่ 13 พฤศจิกายน ค.ศ. 354 ที่เมืองทากาส ประเทศแอลจีเรีย มีนามเดิมว่า **เอาเรลิอุส เอากุสตินุส** () เป็นนักเทววิทยาศาสนาคริสต์ยุคแรก งานเขียนของท่านมีอิทธิพลอย่างมากต่อศาสนาคริสต์ตะวันตกและปรัชญาตะวันตก ได้รับแต่งตั้งเป็นบิชอปแห่งฮิปโปในปี ค.ศ. 396 ซึ่งขณะนั้นยังเป็นส่วนหนึ่งของมณฑลแอฟริกาของจักรวรรดิโรมัน ออกัสตินถือเป็นปิตาจารย์ที่สำคัญที่สุดของคริสตจักร ผลงานที่สำคัญ 2 เรื่องคือ เทวนครและคำสารภาพบาป ซึ่งเป็นที่นิยมศึกษาอยู่แม้จนทุกวันนี้

ก่อนจะมานับถือศาสนาคริสต์เข้าพิธีบัพติศมาในปี ค.ศ. 387 ออกัสตินเคยนับถือศาสนามาณีกี และยังได้รับอิทธิพลทางความคิดจากลัทธิเพลโตใหม่ของพลอไทนัส ออกัสตินจึงได้พัฒนาเทววิทยาและปรัชญาในแบบของตนเอง เมื่อจักรวรรดิโรมันตะวันตกใกล้จะแตก ท่านเล็งเห็นว่าคริสตจักรโรมันคาทอลิกจะเป็นเทวนครฝ่ายจิตวิญญาณให้กับประชาชนต่อไป แนวคิดของออกัสตินยังส่งผลมาตลอดสมัยกลาง

คริสตจักรโรมันคาทอลิกและแองกลิคันคอมมิวเนียนนับถือว่าท่านเป็นนักบุญ นักปราชญ์แห่งคริสตจักร มีวันฉลองตรงกับวันที่ 28 สิงหาคม และเป็นนักบุญองค์อุปถัมภ์คณะออกัสติเนียน นักพิมพ์ นักเทววิทยา ตลอดจนเมืองและมุขมณฑลอีกหลายแห่ง แม้แต่นิกายโปรเตสแตนต์โดยเฉพาะลัทธิคาลวิน ก็ยังถือว่าออกัสตินเป็นนักเทววิทยาผู้เป็นบิดาของการปฏิรูปศาสนาฝ่ายโปรเตสแตนต์ ทางอีสเทิร์นออร์ทอดอกซ์ก็ถือว่าออกัสตินเป็นนักบุญเช่นกัน แต่กำหนดวันฉลองตรงกับวันที่ 15 มิถุนายน

## ผลงานเขียนของนักบุญออกัสติน
* คำสารภาพ (Confessions)
* นครของพระเจ้า (Of the City of God)
* ว่าด้วยพระตรีเอกภาพ (On the Trinity)
* หลักคำสอนเกี่ยวกับศาสนาคริสต์และคริสตศาสนธรรม (On Christian Doctrine)
* จดหมาย 218 ฉบับ
* บทเทศน์สอนประมาณ 800 บท

## อ้างอิง

## ดูเพิ่ม
* นักบุญ
* คณะออกัสติเนียน
* บาปกำเนิด

หมวดหมู่:ปิตาจารย์แห่งคริสตจักร
หมวดหมู่:นักบุญชาวแอลจีเรีย
หมวดหมู่:นักบุญในคริสต์ศตวรรษที่ 4
หมวดหมู่:นักบุญคณะออกัสติเนียน
หมวดหมู่:นักปราชญ์แห่งคริสตจักร
หมวดหมู่:ผู้ก่อตั้งคณะนักบวชคาทอลิก
หมวดหมู่:ผู้เขียนอัตชีวประวัติ
เอลเกรโก

thumb|220px |“ภาพเหมือนตนเอง” (ค.ศ. 1604) โดยเอลเกรโก
**โดเมนิคอส เทโอโทโคพูลอส** ( ; ค.ศ. 1541 7 เมษายน ค.ศ. 1614) หรือที่รู้จักกันอย่างกว้างขวางในชื่อ **เอลเกรโก** (El Greco; "ชาวกรีก") เป็นจิตรกร ประติมากร และสถาปนิกสมัยเรอเนซองซ์คนสำคัญของประเทศสเปนในคริสต์ศตวรรษที่ 16 และ 17 มีความเชี่ยวชาญทางการเขียนภาพสีน้ำมัน เอลเกรโกมักจะลงนามในภาพเขียนด้วยชื่อเต็มเป็นภาษากรีก

เอลเกรโกเกิดที่เกาะครีตซึ่งในสมัยนั้นเป็นส่วนหนึ่งของสาธารณรัฐเวนิสและเป็นศูนย์กลางของศิลปะไบแซนไทน์ยุคปลาย เอลเกรโกได้รับการฝึกฝนลักษณะศิลปะไบแซนไทน์ก่อนที่เดินทางไปเวนิสเมื่ออายุ 26 ปึเช่นเดียวกับศิลปินชาวกรีกคนอื่น ๆ ในปี ค.ศ. 1570 เอลเกรโกก็ย้ายไปโรมไปเปิดโรงฝึกงานและสร้างงานเขียน ระหว่างที่อยู่ในอิตาลี เอลเกรโกก็ปรับปรุงงานของตนเองโดยการใช้วิธีการเขียนภาพแบบลัทธิแมนเนอริสม์ (Mannerism) และเรอเนซองซ์อิตาลี 

[thumb|left|210px|[โตเลโด โดยเอลเกรโก]]
ในปี ค.ศ. 1577 เอลเกรโกก็ย้ายไปโตเลโดในประเทศสเปนซึ่งเป็นที่ที่เอลเกรโกอาศัยอยู่จนตลอดชีวิต ที่โตเลโด เอลเกรโกได้รับงานเขียนหลายชิ้นและเป็นที่สร้างผลงานที่รู้จักกันดีที่สุด

เอลเกรโกเป็นผู้ที่เป็นแนวทางต่อลัทธิแสดงพลังอารมณ์ (Expressionism) และลัทธิบาศกนิยม (Cubism) ในสมัยต่อมา นอกจากนั้นงานของเอลเกรโกยังมีแรงบันดาลใจต่อกวีและนักเขียนเช่น ไรเนอร์ มาเรีย ริลค์ (Rainer Maria Rilke) และนิคอส คาแซนท์ซาคิส (Nikos Kazantzakis) นักวิชาสมัยใหม่กล่าวว่าเอลเกรโกมีลักษณะเป็นตัวของตัวเองอย่างเด่นชัด จนไม่สามารถจัดเข้าอยู่ในกลุ่มศิลปะกลุ่มหนึ่งได้ งานที่เป็นลักษณะที่รู้จักกันคือรูปแบบที่สูงยาวอย่างบิดเบือนและการใช้สีหนักและจัดโดยผสมผสานระหว่างศิลปะไบแซนไทน์กับศิลปะตะวันตก

## อ้างอิง

## ดูเพิ่ม
* ศิลปะไบแซนไทน์
* ศิลปะเรอเนซองซ์

## สมุดภาพ


ภาพ:Annunciation by El Greco (1570-1575, Prado).jpg|“การประกาศของเทพ”ราว ค.ศ. 1570-1575
ภาพ:El Greco Pietà.jpg|“ปีเอตา”ราว ค.ศ. 1571-1576 
ภาพ:El Greco 018.jpg|“พระเยซู”ราว ค.ศ. 1580-1585
ภาพ:Coronacion de la Virgen.jpg|“พระแม่มารีสวมมงกุฏ”ราว ค.ศ. 1591
ภาพ:El Greco 028.jpg|“ครอบครัวศักดิ์สิทธิ์”ราว ค.ศ. 1594-1604
ภาพ:Crucifixion Prado.jpg|“พระเยซูบนกางเขน”ราว ค.ศ. 1595-1600
ภาพ:El Greco – St James.jpg|“นักบุญเจมส์ใหญ่”(Jacobus Major)ราว ค.ศ. 1600
ภาพ:El Greco 060.jpg|“วิทัศน์ของนักบุญอิลดิฟองโซ”ราว ค.ศ. 1600-1604
ภาพ:El Greco 038.jpg|“นักบุญแอนดรูว์และฟรังซิสแห่งอัสซีซี”ราว ค.ศ. 1604
ภาพ:El Greco 050.jpg|“สมเด็จพระสันตะปาปาปิอุสที่ 5”ราว ค.ศ. 1600-1610



## แหล่งข้อมูลอื่น

* เอลเกรโก (El Greco)

หมวดหมู่:บุคคลที่เกิดในปี พ.ศ. 2084
อเลกเรกโ
อเลกเรกโ
อเลกเรกโ
อเลกเรกโ
อเลกเรกโ
หมวดหมู่:บุคคลจากเกาะครีต
รามา ชาติบัณฑิต

ทนหน่อย ต่อยใช้หนี้ ศ.หลังสวบ **บัณฑิต** สถิติการชก มากมาย/ ครั้ง/ ชนะ /  แพ้  

## เกียรติประวัติ

* แชมป์ประเทศไทยรุ่น wdc รอบยาฆ่าหญ้าตราหมาแดง
** 
** สละแชมป์
## อ้างอิง
* อันเล่า"อันลือ "อ้าง"" อันใดกันพี่เฮย

มวยไทย,ไก่เดือย
เดชสยาม ศิษย์พ่อดำ

**เดชสยาม ศิษย์พ่อดำ** สถิติการชก 27 ครั้ง ชนะ 8 (น็อค 4) แพ้ 19

## เกียรติประวัติ

* แชมป์ประเทศไทยรุ่นซูเปอร์แบนตัมเวท
** ชิง 4 สิงหาคม 2548 ชนะน็อค ฤทธิเดช ศูนย์กีฬาน้อยใน ยก 5
** สละแชมป์

## อ้างอิง

* สถิติการชก 

หมวดหมู่:นักมวยสากลชาวไทยรุ่นซูเปอร์แบนตัมเวท
ดอน ดอน ลาปุส

**ดอนดอน ลาปุส** () นักมวยสากลชาวฟิลิปปินส์ สถิติการชก 43 ครั้ง ชนะ 11 (น็อค 7) แพ้ 32 

## เกียรติประวัติ
* แชมป์ฟิลิปปินส์รุ่นไลท์เวท (2548 – 2549)
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์แบนตัมเวทเมื่อ 25 มีนาคม 2547 แพ้คะแนน สมศักดิ์ ศิษย์ชัชวาลย์ ที่ ตราด
** ชิงแชมป์ IBF แพนแปซิฟิกรุ่นเฟเธอร์เวทเมื่อ 9 สิงหาคม 2547 แพ้น็อค ฟ้าประกอบ รักเกียรติยิม ยก 7 ที่ กทม.
** ชิงแชมป์ ABCO รุ่นซูเปอร์แบนตัมเวทเมื่อ 27 ตุลาคม 2547 แพ้คะแนน แสงหิรัญ ลูกบ้านใหญ่ ที่ ศรีสะเกษ
** ชิงแชมป์ WBO เอเชียรุ่นเฟเธอร์เวทเมื่อ 9 มีนาคม 2548 แพ้น็อค เทอดศักดิ์ จันทร์แดง ยก 4 ที่ กทม.

## อ้างอิง

* สถิติการชก boxrec.com 

หมวดหมู่:นักมวยสากลชาวฟิลิปปินส์รุ่นไลท์เวท
หมวดหมู่:นักมวยสากลชาวฟิลิปปินส์รุ่นซูเปอร์แบนตัมเวท
หมวดหมู่:นักมวยสากลชาวฟิลิปปินส์รุ่นเฟเธอร์เวท
หมวดหมู่:บุคคลจากจังหวัดมีซามิสโอเรียนตัล
ดวงประเสริฐ ส.สมบูรณ์

**ดวงประเสริฐ ส.สมบูรณ์** สถิติการชก 5 ครั้ง ชนะ 3 (น็อค 2) แพ้ 2 

## เกียรติประวัติ
* แชมป์ประเทศไทยรุ่นเฟเธอร์เวท
** ชิง 17 เมษายน 2526 ชนะคะแนน นักพระจันทร์ เกียรติกำชัย
** สละแชมป์

## อ้างอิง

* สถิติการชก

หมวดหมู่:นักมวยสากลชาวไทยรุ่นเฟเธอร์เวท
เกล็น โดเนียรี่

**เกล็น โดแนรี่** หรือ **เกล็น กอนซาเลซ โดแนรี่** () นักมวยสากลชาวฟิลิปปินส์ เกิดเมื่อ 7 ธันวาคม พ.ศ. 2522 ที่เมือง Gen. Santos City สถิติการชก 20 ครั้ง ชนะ 16 (น็อค 9) เสมอ 1 แพ้ 3 

## เกียรติประวัติ
;แชมป์ WBO เอเชียรุ่นฟลายเวท 
* ชิง 22 พฤศจิกายน 2545 ชนะคะแนน วังพนม ว.สระกวี ที่ กวม

;แชมป์ WBO NABO และ NABA รุ่นฟลายเวท
* ชิง 5 พฤษภาคม 2549 ชนะคะแนน เซซาร์ โลเปซ ที่ สหรัฐ

;เคยชิงแชมป์ต่อไปนี้แต่ไม่สำเร็จ
* ชิงแชมป์โลกรุ่นฟลายเวท IBF แพ้คะแนนโดยเทคนิค วิค ดาร์ชิเนียน ที่ สหรัฐ

## อ้างอิง

* boxrec.com 

หมวดหมู่:นักมวยสากลชาวฟิลิปปินส์รุ่นฟลายเวท
หมวดหมู่:แชมป์ WBO เอเชีย
หมวดหมู่:บุคคลจากเฮเนรัลซันโตส
หมวดหมู่:นักกีฬาชาวอเมริกันเชื้อสายเอเชีย
ปลากรายอินเดีย

**ปลากรายอินเดีย** (, ; )  ปลาน้ำจืดชนิดหนึ่ง  ในวงศ์ปลากราย (Notopteridae) มีรูปร่างทั่วไปคล้ายปลากราย (*C. ornata*) เพียงแต่ปลากรายอินเดียจะมีรูปร่างที่เพรียวกว่า  เกล็ดมีขนาดเล็กกว่า บริเวณสันหลังยังมีสีเหลือบทองและยังมีแถบสีเงินเป็นบั้ง ๆ  ซึ่งในปลากรายจะไม่มี ลายจุดจะมีลักษณะคล้ายปลาตองลาย (*C. blanci*) คือ เป็นจุดเล็กกว่าปลากราย แต่ปลากรายอินเดียจะไม่มีจุดมากเท่าปลาตองลาย หรือในบางตัวอาจไม่มีเลย และจุดดังกล่าวเป็นแต้มสีดำไม่มีขอบขาวเป็นวงรอบ และอยู่ค่อนข้างไปทางท้ายลำตัว   ปลาในวัยเล็กจะยังไม่มีบั้งสีเงิน

พบในภูมิภาคเอเชียใต้ ซึ่งปลาชนิดนี้ในความเชื่อของศาสนาฮินดู พระนารายณ์ได้อวตารลงมาเป็นปลากรายทองในชื่อปาง "มัตสยาวตาร" ชาวฮินดูจึงถือว่าปลาชนิดนี้เป็นปลาศักดิ์สิทธิ์ แต่ก็นิยมใช้บริโภคในท้องถิ่น  

นิยมเลี้ยงเป็นปลาสวยงาม แต่มีราคาสูง เนื่องจากเป็นปลาที่หายาก 

อนึ่ง โดยมากแล้วในการอ้างอิงทางอนุกรมวิธาน มักจะจัดให้ปลากรายอินเดียเป็นชนิดเดียวกับปลากราย โดยใช้ชื่อวิทยาศาสตร์ซ้ำซ้อนกัน แต่ความจริงแล้ว ปลาทั้งสองชนิดนี้เป็นปลาคนละชนิดกัน

## ดูเพิ่ม
* ปลากราย

## อ้างอิง

## แหล่งข้อมูลอื่น
* ข้อมูลปลากรายอินเดีย

กรายอินเดีย
กรายอินเดีย
หมวดหมู่:สกุลปลากราย
หมวดหมู่:ปลาที่พบในประเทศอินเดีย
แคว้นเบรอตาญ

**เบรอตาญ** (, ), **แบรย์ส** (, ) หรือ **บริตทานี** () เป็นแคว้นที่ตั้งอยู่ทางตะวันตกสุดของประเทศฝรั่งเศสแผ่นดินใหญ่ ครอบคลุมพื้นที่ประมาณสี่ในห้าของจังหวัดเบรอตาญในอดีต โดยมีเมืองหลักคือแรน เบรอตาญเป็นหนึ่งในสองแคว้นของฝรั่งเศสแผ่นดินใหญ่ที่ทุกจังหวัดมีทางออกสู่ทะเล เช่นเดียวกับแคว้นคอร์ซิกา

เบรอตาญเป็นแคว้นที่ตั้งอยู่บนคาบสมุทรที่ติดต่อกับช่องแคบอังกฤษทางทิศเหนือ และติดต่อกับอ่าวบิสเคย์ทางทิศใต้ โดยมีแคว้นข้างเคียงคือแคว้นนอร์ม็องดีทางทิศตะวันออกเฉียงเหนือ และแคว้นเปอีเดอลาลัวร์ทางทิศตะวันออกเฉียงใต้ เพลงประจำแคว้นเบรอตาญคือ "โบรโกซมาซาดู" ซึ่งมีทำนองเพลงเหมือนกันและมีเนื้อร้องคล้ายกันกับเพลง "เฮนวลาดเวอนาได" ซึ่งเป็นเพลงชาติของประเทศเวลส์ ในฐานะที่เป็นแคว้นหนึ่งของประเทศฝรั่งเศส เบรอตาญมีสภาแคว้นซึ่งจัดการเลือกตั้งครั้งล่าสุดเมื่อ พ.ศ. 2564

## อ้างอิง

หมวดหมู่:แคว้นของประเทศฝรั่งเศส

หมวดหมู่:ประเทศที่มีข้อเสนอ
กล้ามเนื้อเฟลกเซอร์ คาร์ไพ เรเดียลิส

ในทางกายวิภาคศาสตร์ **กล้ามเนื้อเฟลกเซอร์ คาร์ไพ เรเดียลิส** () เป็นกล้ามเนื้อในปลายแขนของมนุษย์ ทำหน้าที่งอและกางมือออก

## จุดเกาะต้นและจุดเกาะปลาย
กล้ามเนื้อนี้เริ่มจากปุ่มมีเดียล อีพิคอนไดล์ของกระดูกต้นแขน (medial epicondyle of humerus) (เช่นเดียวกับกล้ามเนื้อเฟลกเซอร์ คาร์ไพ อัลนาริส) และเกาะกับด้านหน้าของฐานกระดูกฝ่ามือชิ้นที่ 2 (2nd metacarpal)

กล้ามเนื้อนี้วิ่งในแนวด้านข้างของกล้ามเนื้อเฟลกเซอร์ ดิจิทอรุม ซุเปอร์ฟิเชียลิส (flexor digitorum superficialis) และเอ็นของกล้ามเนื้อเฟลกเซอร์ คาร์ไพ เรเดียลิสสามารถเห็นได้จากด้านหน้าของปลายแขนตอนปลายๆ ใกล้ข้อมือ

ที่บริเวณปลายแขนบริเวณปลายๆ ใกล้ข้อมือ ทางขวาก่อนถึงข้อมือ จะเห็นเอ็นกล้ามเนื้อ 2-3 อัน ได้แก่ เอ็นกล้ามเนื้อเฟลกเซอร์ คาร์ไพ เรเดียลิสอยู่ทางด้านข้างมากที่สุด (ใกล้กับนิ้วโป้งมากที่สุด) (ส่วนเอ็นที่อยู่ใกล้กลางที่สุดคือเอ็นกล้ามเนื้อเฟลกเซอร์ คาร์ไพ อัลนาริส ส่วนอันตรงกลาง (ถ้ามี) คือเอ็นกล้ามเนื้อปาล์มาริส ลองกัส)

## เส้นประสาทและหลอดเลือดแดง
กล้ามเนื้อเฟลกเซอร์ คาร์ไพ เรเดียลิสเลี้ยงโดยเส้นประสาทมีเดียน (median nerve) เช่นเดียวกับกล้ามเนื้อในกลุ่มกล้ามเนื้องอของมือส่วนใหญ่ และได้รับเลือดมาเลี้ยงจากหลอดเลือดแดงอัลนา (ulnar artery)

## การออกกำลังกาย
เช่นเดียวกับกล้ามเนื้อกลุ่มงออื่นๆ ในปลายแขน กล้ามเนื้อนี้สามารถฝึกความแข็งแรงได้จากการออกกำลังการต้านการงอ โดยใช้ wrist roller และ wrist curls ร่วมกับดัมบ์เบลล์ (dumbbell)

## ดูเพิ่ม
* เฟลกเซอร์เรตินาคิวลัมของมือ (Flexor retinaculum of the hand)

## ภาพอื่นๆ

ไฟล์:Gray417_color.PNG|ภาพตัดขวางผ่านตรงกลางของปลายแขน
ไฟล์:Gray421.png|ภาคตัดขวางของปลายกระดูกปลายแขน แสดงการวางตัวของเอ็นและโครงสร้างอื่นๆที่เข้าสู่ข้อมือ
ไฟล์:Carpal-Tunnel.svg|ภาคตัดขวางผ่านข้อมือและนิ้วมือ
ไฟล์:Gray423.png|แผ่นเมือกของเอ็นกล้ามเนื้อด้านหน้าของข้อมือและนิ้วมือ
ไฟล์:Gray426.png|กล้ามเนื้อของนิ้วหัวแม่มือ
ไฟล์:Gray427.png|กล้ามเนื้อของมือซ้าย พื้นผิวด้านฝ่ามือ


## แหล่งข้อมูลอื่น
* 

หมวดหมู่:กล้ามเนื้อของรยางค์บน
หมวดหมู่:ปลายแขน
ภาคเศรษฐกิจขั้นที่ 3

**ภาคเศรษฐกิจขั้นที่ 3** (บางครั้งเรียกว่า **อุตสาหกรรมบริการ**) เป็นภาคเศรษฐกิจที่มิได้ผลิตสิ่งบริโภคหรือผลิตสิ่งใด แต่บริการให้กับอุตสาหกรรมอื่น ๆ หรือ คนทั่วไป การธนาคาร การแต่งผม การขนส่ง และ โรงละคร เป็นต้น เหล่านี้ล้วนเป็นส่วนหนึ่งของอุตสาหกรรมบริการ

ในระบบเศรษฐกิจที่พัฒนาแล้ว อุตสาหกรรมบริการมีแนวโน้มที่จะเพิ่มความสำคัญมากขึ้นในสังคม ยกตัวอย่างเช่นในประเทศอังกฤษ (ตั้งแต่ปี พ.ศ. 2488) เนื่องจากมาตรฐานการครองชีพของประชาชนที่สูงขึ้น ดังนั้นมันจึงทำให้ผู้บริโภคต้องการบริการต่าง ๆ มากขึ้น อุตสาหกรรมบริการจึงกลายเป็นแหล่งจ้างงานของคนในแต่ละประเทศมากขึ้นด้วย 

## อ้างอิง

หมวดหมู่:อุตสาหกรรม
หมวดหมู่:เศรษฐศาสตร์อุตสาหกรรมบริการ
โทรโพสเฟียร์

**โทรโพสเฟียร์** () เป็นชั้นบรรยากาศที่อยู่ต่ำที่สุดของบรรยากาศของโลก ชื่อนี้มีที่มาจากคำในภาษากรีกโบราณคือ *trópos* หมายถึง "การเปลี่ยน" หรือ "การหมุนเวียน" ผสมกับคำว่า "-sphere" (ทรงกลม) ชั้นบรรยากาศนี้ประกอบด้วยมวลรวมของบรรยากาศดาวเคราะห์ถึง 80% และมีมวลรวมของไอน้ำและละอองลอยสูงถึง 99% นอกจากนี้ยังเป็นชั้นที่เกิดปรากฏการณ์ทางลมฟ้าอากาศส่วนใหญ่ขึ้น 

ความสูงเฉลี่ยของชั้นโทรโพสเฟียร์จากพื้นผิวโลกจะแตกต่างกันไปตามละติจูด ดังนี้:
* บริเวณ**[[เขตร้อน]]**: สูงเฉลี่ยประมาณ 18 กิโลเมตร
* บริเวณ**ละติจูดกลาง**: สูงเฉลี่ยประมาณ 11 กิโลเมตร
* บริเวณ**[[เขตภูมิอากาศขั้วโลก|เขตขั้วโลก]]**ในฤดูหนาว: สูงเฉลี่ยประมาณ 6 กิโลเมตร
โดยค่าเฉลี่ยรวมของความสูงชั้นโทรโพสเฟียร์ทั่วโลกจะอยู่ที่ประมาณ 13 กิโลเมตร

คำว่า "โทรโพสเฟียร์" บ่งชี้ว่าความปั่นป่วนจากการหมุนเวียน (Rotational turbulence) ทำให้อากาศเกิดการผสมผสานกันและเป็นตัวกำหนดโครงสร้างรวมถึงปรากฏการณ์ต่างๆ ในชั้นนี้ แรงเสียดทานจากการหมุนเวียนของชั้นโทรโพสเฟียร์กับพื้นผิวโลกส่งผลต่อการไหลของอากาศ และก่อตัวเป็น "ชั้นขอบเขตดาวเคราะห์" (Planetary Boundary Layer - PBL) ซึ่งมีความสูงตั้งแต่ระดับไม่กี่ร้อยเมตรไปจนถึง 2 กิโลเมตร โดยค่าของ PBL จะแปรผันตามละติจูด ลักษณะภูมิประเทศ และช่วงเวลาของวันที่ทำการวัดทางอุตุนิยมวิทยา

ที่ส่วนบนสุดของชั้นโทรโพสเฟียร์คือ **[[โทรโพพอส]]** (Tropopause) ซึ่งเป็นขอบเขตทางบรรยากาศที่คั่นระหว่างชั้นโทรโพสเฟียร์และสตราโตสเฟียร์ โทรโพพอสทำหน้าที่เป็น "ชั้นอุณหภูมิผกผัน" (Inversion layer) ที่ซึ่งอุณหภูมิของอากาศจะเริ่มคงที่แทนที่จะลดลงตามความสูง บรรยากาศในชั้นนี้มีความเข้มข้นของก๊าซไนโตรเจนมากที่สุด

## อ้างอิง

## แหล่งข้อมูลอื่น

* 
* Chemical Reactions in the Atmosphere

ท
งานเลี้ยงน้ำชาที่บอสตัน

**งานเลี้ยงน้ำชาที่บอสตัน** () เป็นการประท้วงทางการเมืองของกลุ่มซันส์ออฟลิเบอร์ตี (Sons of Liberty) ในบอสตันเมื่อวันที่ 16 ธันวาคม ค.ศ. 1773 เพื่อต่อต้านพระราชบัญญัติชา ลงวันที่ 10 พฤษภาคม ค.ศ. 1773  ของรัฐสภาบริเตนใหญ่ ผู้ประท้วง ซึ่งบางคนแต่งกายเป็นชาวอเมริกันพื้นเมือง ทำลายการลำเลียงชาทั้งหมดที่บริษัทอินเดียตะวันออก (East India Company) จัดส่งมา โดยขึ้นเรือและโยนหีบชาลงทะเลที่ท่าบอสตัน รัฐบาลบริเตนโต้ตอบอย่างรุนแรง จนสถานการณ์บานปลายกลายเป็นการปฏิวัติอเมริกา งานเลี้ยงน้ำชานี้จึงเป็นเหตุการณ์เชิงสัญลักษณ์ในหน้าประวัติศาสตร์อเมริกา และนับแต่นั้นก็มีผู้ประท้วงทางการเมืองหลายรายอ้างตนเป็นผู้สืบทอดเชิงประวัติศาสตร์ของการประท้วงที่บอสตัน เช่น กลุ่มขบวนการงานเลี้ยงน้ำชา (Tea Party movement)

งานเลี้ยงน้ำชาดังกล่าวเป็นความสุกงอมของขบวนการต่อต้านพระราชบัญญัติชาที่เกิดขึ้นทั่วดินแดนอเมริกาของบริเตน ชาวอาณานิคมต่อต้านพระราชบัญญัตินี้ เพราะเชื่อว่า ขัดต่อสิทธิของพวกเขาในฐานะชาวอังกฤษ ที่จะ "ไม่จ่ายภาษีถ้าไม่มีผู้แทน" กล่าวคือ จะยอมจ่ายภาษีให้แก่ผู้แทนที่พวกตนเลือกตั้งมาเท่านั้น ไม่ใช่แก่รัฐสภาบริเตนที่พวกตนไม่มีผู้แทนอยู่เลย เหล่าผู้ประท้วงประสบความสำเร็จในการขัดขวางไม่ให้ขนถ่ายชาภาษีจากบริเตนเข้าสู่อาณานิคมสามแห่ง แต่ในอาณานิคมบอสตัน ธอมัส ฮัตชิงสัน (Thomas Hutchinson) ผู้ว่าการซึ่งเตรียมพร้อมรบอยู่แล้ว ได้สั่งห้ามส่งชากลับคืนไปยังบริเตน

ใน ค.ศ. 1774 รัฐสภาบริเตนตอบสนองด้วยการตรากฎหมายที่เรียก "พระราชบัญญัติเหลือทน" (Intolerable Acts) หรือ "พระราชบัญญัติบีบคั้น" (Coercive Acts) ซึ่งให้การปกครองตนเองในแมสซาชูเซตส์สิ้นสุดลง และเลิกการค้าในบอสตัน นอกเหนือไปจากบทบัญญัติอื่น ๆ พลเมืองทั่วทั้งสิบสามอาณานิคมตอบโต้พระราชบัญญัติดังกล่าวโดยประท้วงหนักขึ้น และเรียกประชุมใหญ่ประจำทวีปครั้งที่หนึ่ง (First Continental Congress) ซึ่งมีมติให้ถวายฎีกาต่อพระมหากษัตริย์บริเตนให้ทรงยกเลิกพระราชบัญญัติและไกล่เกลี่ยการต่อต้านพระราชบัญญัติเหล่านั้น ทว่า วิกฤติการณ์ยากจะยุติ นำไปสู่สงครามปฏิวัติอเมริกาใน ค.ศ. 1775

## แหล่งข้อมูลอื่น

หมวดหมู่:สหรัฐอเมริกา
หมวดหมู่:การประท้วงในสหรัฐ
จินตนิมิตระดับสูง

**จินตนิมิตระดับสูง** () เป็นสาขาย่อยแขนงหนึ่งของบันเทิงคดีแนวจินตนิมิต ซึ่งมีพื้นฐานบนโลกที่สร้างขึ้นใหม่หรือโลกคู่ขนาน งานจินตนิมิตประเภทนี้เกิดขึ้นจากผลงานแนวจินตนิมิตอันมีชื่อเสียงของนักเขียนหลายคน เช่น ผลงานของ ซี. เอส. ลิวอิส เป็นต้น โดยผลงานชิ้นสำคัญในงานจินตนิมิตแขนงนี้คือ ผลงานของ เจ. อาร์. อาร์. โทลคีน ผู้ประพันธ์ ลอร์ดออฟเดอะริงส์ ที่เผยแพร่ในช่วงคริสต์ทศวรรษ 1950 แม้ว่าจินตนิมิตแขนงนี้จะเป็นแขนงใหม่ ไม่เก่าแก่เหมือนอย่างจินตนิมิตดั้งเดิมที่ประกอบด้วยดาบและเวทมนตร์ (ซึ่งมีที่มาจากงานเขียนของ โรเบิร์ต อี. โฮเวิร์ด) แต่ก็ได้เป็นหนึ่งในสองสาขาของนวนิยายจินตนิมิตที่เป็นที่รู้จักกันกว้างขวางมากที่สุด

หมวดหมู่:จินตนิมิต
หมวดหมู่:คำศัพท์และเทคนิคทางวรรณกรรม
รัศมี กัลยาณมิตร

**รัศมี กัลยาณมิตร**   (มักอ่านผิดเป็น *รัศมี กัลยาณมิตตา*) หรือ **ฝน** (31 มีนาคม พ.ศ. 2519 - ) นักกอล์ฟหญิงชาวไทย เริ่มเล่นในแอลพีจีเอทัวร์เป็นฤดูกาลแรกในปี พ.ศ. 2551 และได้อันดับสองร่วมในรายการเอสบีเอส โอเพ่น ที่ฮาวาย สหรัฐอเมริกา  ในรายการแรกที่ลงแข่งขัน

รัศมี กัลยาณมิตร จบการศึกษาจากคณะวิศวกรรมศาสตร์ จุฬาลงกรณ์มหาวิทยาลัย เมื่อ พ.ศ. 2541 เริ่มเล่นอาชีพเมื่อ พ.ศ. 2544 ในระดับฟิวเจอร์สทัวร์  ก่อนเริ่มเล่นอาชีพเธอได้ตำแหน่งรองชนะเลิศ U.S. Women's Amateur Public Links Championship ในปี พ.ศ. 2543 พ่ายแพ้ให้กับ Catherine Cartwright จากสหรัฐอเมริกา

## แหล่งข้อมูลอื่น

* ประวัติจาก LPGA
* รู้จักเธอให้มากขึ้น “โปรฝน-รัศมี กัลยาณมิตร”
* รายการเดียว “โปรฝน” ทำเงินมากกว่า “น้องอุ๋ย” ทั้งปี

หมวดหมู่:นักกีฬาจากจังหวัดระยอง
หมวดหมู่:นักกอล์ฟหญิงชาวไทย
หมวดหมู่:สกุลกัลยาณมิตร
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:นักกอล์ฟในแอลพีจีเอ
สนธิสัญญาเบอร์ลิน (ค.ศ. 1878)

**สนธิสัญญาเบอร์ลิน** เป็นบัญญัติสุดท้ายแห่งการประชุมใหญ่เบอร์ลิน (13 มิถุนายน – 13 กรกฎาคม ค.ศ. 1878) ซึ่งสหราชอาณาจักร ออสเตรีย-ฮังการี ฝรั่งเศส อิตาลี รัสเซียและจักรวรรดิออตโตมันภายใต้สุลต่านอับดุล ฮามิดที่ 2 ภาระสำคัญที่สุดของการประชุมใหญ่นี้คือ ตัดสินชะตาของราชรัฐบัลแกเรียซึ่งสถาปนาขึ้นในสนธิสัญญาซันสเตฟาโน แม้บัลแกเรียเองจะไม่ได้รับเชิญให้เข้าร่วมประชุมเพราะการยืนกรานของรัสเซีย ในขณะนั้น บัลแกเรียยังไม่มีอยู่บนแผนที่โลก จึงไม่อยู่ในบังคับของกฎหมายระหว่างประเทศ เช่นเดียวกับชาวบัลแกเรีย การกีดกันนี้เคยมีขึ้นแล้วในการประชุมมหาอำนาจคอนสแตนติโนเปิล ซึ่งจัดขึ้นเมื่อหนึ่งปีก่อน โดยบัลแกเรียไม่ได้เข้าร่วมเช่นกัน

สนธิสัญญาดังกล่าวรับรองเอกราชของราชรัฐเอกราชโดยพฤตินัยโรมาเนีย เซอร์เบียและมอนเตเนโกร ร่วมกับอัตตาณัติของบัลแกเรีย แม้บัลแกเรียจะทำหน้าที่เป็นเอกราชโดยพฤตินัยและถูกแบ่งเป็นสามส่วน คือ ราชรัฐบัลแกเรีย จังหวัดปกครองตนเองรูเมเลียตะวันออก และมาซิโดเนีย ซึ่งคืนให้แก่ออตโตมัน ฉะนั้นจึงทำลายแผนการของรัสเซียสำหรับ "เกรทเทอร์บัลแกเรีย" เอกราชที่นิยมรัสเซีย สนธิสัญญาซันสเตฟาโนได้สร้างรัฐบัลแกเรีย ซึ่งเป็นสิ่งที่บริเตนใหญ่และออสเตรีย-ฮังการีเกรงมากที่สุด

## อ้างอิง

## อ่านเพิ่ม
* 

## แหล่งข้อมูลอื่น

* 

หมวดหมู่:พ.ศ. 2421
หมวดหมู่:สนธิสัญญาในคริสต์ศตวรรษที่ 19
หมวดหมู่:ประวัติศาสตร์บัลแกเรีย
หมวดหมู่:สนธิสัญญาเกี่ยวข้องกับสหราชอาณาจักร (ค.ศ. 1801–1922)
หมวดหมู่:สนธิสัญญาเกี่ยวข้องกับจักรวรรดิออสเตรีย-ฮังการี
หมวดหมู่:สนธิสัญญาเกี่ยวข้องกับสาธารณรัฐฝรั่งเศสที่ 3
หมวดหมู่:สนธิสัญญาเกี่ยวข้องกับจักรวรรดิเยอรมัน
หมวดหมู่:สนธิสัญญาเกี่ยวข้องกับราชอาณาจักรอิตาลี
หมวดหมู่:สนธิสัญญาเกี่ยวข้องกับจักรวรรดิรัสเซีย
หมวดหมู่:สนธิสัญญาเกี่ยวข้องกับจักรวรรดิออตโตมัน
หมวดหมู่:เบอร์ลิน